text: Vestbanen er måske reddet 
  28 februar 2011 kl. 13.44
  Dansk Folkepartis fire medlemmer af regionsrådet kan måske redde Vestbanen. Gruppen vedtog kort før regionsrådets møde, at den samlet vil stemme for at bevare Vestbanen, hvis en række krav opfyldes.
  Forud for regionsrådets møde mandag eftermiddag stod stemmer for og imod Vestbanen lige. Derfor blev DFs stemmer tungen på vægtskålen.
  Dansk Folkeparti har dog nogle krav for at redde Vestbanen. Bl.a. bedre forhold for skoleelever og gratis billeter til pensionister. Hvis ikke disse krav kan opfyldes, vil de fire DF'ere undlade at stemme, når sagen behandles ved 17-tiden.
  